आजाद अध्यापक संघ की बैठक में पांच बिंदुओं पर चर्चा
होशंगाबाद|आजाद अध्यापक संघ की जिला स्तरीय बैठक गुरुवार दोपहर 3.30 बजे फूलवती जायसवाल प्राथमिक शाला परिसर में हुई। बैठक में पांच बिंदुओं पर चर्चा की गई। जिला अध्यक्ष मधु हुरमाड़े ने बताया संघ ने पूर्व में कई बार ज्ञापन सौंपे लेकिन उनका निराकरण नहीं किया गया। इसलिए अब बैठक हो रही है।
बैठक में राहत कोष योजना लागू करना, संघ को मजबूत करने के लिए संकुल स्तर पर अध्यायकों का गठन करना, पदोन्नति के लिए ज्ञापन का फीडबैक और महिला अध्यापकों को चाइल्ड केयर अवकाश प्रदाय कराने संबंधित बिंदुओं पर चर्चा की गई। उपाध्यक्ष राजेश पांडे ने बताया जनवरी के पहले सप्ताह में कलेक्टर, सीईओ और डीईओ को ज्ञापन देंगे। बैठक में कार्यकारिणी अध्यक्ष संजीव द्विवेदी, आजाद वाहिनी अध्यक्ष छाया भगत, महासचिव रामकृष्ण पुरोहित, कोषाध्यक्ष परमसुख गढ़वाल, बाबई ब्लाक अध्यक्ष प्रदीप चक्रधर, शेरसिंह यादव, सिवनी मालवा ब्लॉक अध्यक्ष आरएस भारती, हेमराज तिवारी, संतोष यादव, रघुनाथ राजपूत, पार्वती गौर, संगीता सूर्यवंशी सहित अन्य सदस्य उपस्थित थे।
hin_Deva hin_Deva hin_Deva